19. december 2022 Nr. 1559

**Kalaallit Nunaanni politiit pillugit naammagittaalliutinik siunnersuisartut pillugit nalunaarut**

Kalaallit Nunaanni eqqartuussinermut inatsisip § 64, imm 7-iani, tak. inatsit pillugu nalunaarut nr. 1581 af 13. december 2016, kingullermik allanngorneqartinneqartoq inatsimmi nr. 572 af 10. maj 2022, makku aaliangerneqarput:

**§ 1.** Politiit ingerlatsinerat pillugu Maalaaruteqarnernut Oqartussaasoq Attuumassuteqanngitsoq (politiit suliaannut atatillugu maalaartarfik)Ka-laallit Nunaannut eqqartuussinermut inatsimmi kapitel 42 a aamma 42 b-mut attuumassuteqartut pillugitmisissuinermut imal. paasiniaanermut atatillugu, Kalaallit Nunaanni Politiinut maalaarutit pillugit, tikkuussisumik oqaaseqarpoq.

**§ 2.** Kalaallit Nunaanni politiit suliaat pillugit siunnersuisuni issiapput advokati ataaseq siulittaasutut, inuinnaallu Advokatrådi Inatsisartullu sinnerlugit Justitsministerip toqqagai marluk, tak, Kalaallit Nunaanni eqqartuussinermut inatsimmi § 64, imm. 2-4.

**§ 3.** Siunnersuisartut siulittaasuata siunnersuisartut suliassai pilersaarusiortarpai ullullu ataatsimiiffissat aaliangersortarlugit aammalu ataatsimiinnerit aquttarlugit.

*Stk. 2.* Siunnersuisartut siulittaasuata tassani allatsitut sullissisussaq inissittarpaa.

**§ 4.** Siunnersuisartuni issiasut tamarmiusut suliap sammineqarluni suliarineqarnerani peqataassapput, takuulli imm. 2.

*Imm. 2.* Siunnersuisartunut suliarinninnermi peqataasinnaanngilaq, sammineqartumut aqutsinissamik inatsimmi peqqussummi nr. 1188, 27. december 1994-imeersumi kapitalit 2-anni allasimasut naapertorlugit, ilaasortaq pineqartumut attuumassuteqartoq.

**§ 5.** Suliat oqaluinnarluni ingerlanneqartarput.

*Imm. 2.* Siulittaasup aalajangersinnaavaasuliassaq imaluunniit suliassat ilaat allaganngorlugit suliarineqassanersut. Ilaasortaq qinnuteqarpat, oqaluinnarnikkut suliassaq isumagineqassaaq.

*Imm. 3.* Siunnersuisartut ataatsimiinneri oqarasuaatikkut ingerlanneqarsinnaapput imal. attaveqaatitigut assitalimmik ingerlanneqarsinnaallutik.

**§ 6.** Siunnersuisartut ataatsimiinneri ammasuunngillat.

**§ 7.** Siunnersuisartunut ilaaasortaasut nipangiussisussaatitaapput, tak. aqutsinermut inatsimmi§ 27 peqqussut nr. 1188, 27. december 1994-imeersoq atorlugu Kalaallit Nunaannut atuuttussanngortitaasoq.

*Stk. 2.* Ataatsimiititaliamut ilaasortat politiit oqartussaaffiannit akuersissummik peqartinnatik ataatsimiinnermi atugassianik tigunikuusaminnik allanut ingerlateqqiillutik tunniussisinnaatitaanngillat.

**§ 8.** Siunnersuisut tikkuussissutitut oqaaseqaataat allaganngortinneqassapput siulittaasumit imal. taassuma piginnaassusiligaanit atsiorneqartumik.

**§ 9.** Nalunaarut atuutilissaaq 1. januar 2023.

*Imm. 2.* Aalajangersakkat kaajallaasitallu tulliuttut atorunnaarsinneqarput:

1. Kalaallit Nunaanni Politiit pillugit naammagittaalliorfiup suleriusissaa nalunaarutnr. 774, 8. oktober 1999-imeersoq
2. Nalunaarut nr. 775, 8. oktober 1999-imeersoq (politiit pillugit naammagit-taarliortarfiup katitigaanera il.il)
3. Politiit pillugit naammagittaalliutinik aalajangiiniartartut siulittaasuisa ilaasortaasalu akilerneqartarnissaat pillugu kaajallaasitaq nr. 9693, 6. oktober 2008-meersoq atorunnaarsinneqarput.

*Inatsisinik atuutsitsinermut ministeriaqarfik, ulloq 19. december 2022*

Peter Hummelgaard

/ Marie Green